  Анжелика Тихонова корреспондент Германиысь, Франциысь, Австриысь, Голландиысь но Европаысь мукет кунъёсысь 300-лэсь трос 23 аресозь спортсменъёс дзюдоя Европалэн чемпионатаз пыриськозы. Ӵошатсконъёс Ижкарын 1-3 шуркынмонэ ортчозы, ивортэ Удмуртиысь тӧролэн но кивалтэтлэн пресс-службазы. Ватсан Россия 23 аресозь спортсменъёс пӧлын дзюдоя Европалэсь чемпионатсэ кык пол ортчытъяз ини. Нырысетӥ ӵошатсконъёс Москваын 2006-тӥ арын ортчизы, кыкетӥосыз – 2011-тӥ арын Тюменьын. Нош туэ ӵошатскисьёсты Ижкар пумиталоз. Вожвылъяськонъёс «Олимпиец» йӧ дворецын радъяськозы Тазалыклэн арезлы тупатэм ӵошатсконъёсын воргоронъёс но нылкышноос пӧлын секталая сизьым категориосын оглом 14 комплект медальёсты люкозы. Чемпионатлэн талисманэз шурын улӥсь Дан нимо бобр луиз. Пӧйшурез Удмуртиысь огзэ тужгес вӧлмем лулосэз сямен бырйизы Ужрад Россилэн азьмуртэныз Владимир Путинэн кичӧлтэм «Демография» йӧскалык ӵектос улсын ортчоз. Тегъёс: Спорт Ижкар Удмуртия вожвылъяськон Европа  